*Tämä artikkeli käsittelee saksalaista vakioautosarjaa. Yökerhoa käsittelee artikkeli DTM (yökerho), ja muita merkityksiä on täsmennyssivulla.*

**DTM** (lyhenne sanoista ***D**eutsche **T**ourenwagen **M**asters*) on saksalainen kilpa-autosarja, joka perustettiin vuonna 2000. Vuoden 2020 jälkeen sarja siirtyi FIA GT3 -luokkaan kaudeksi 2021. Moderneista DTM-autoista oli tullut hyvin kalliita ja niillä oli hyvin vähän tekemistä katuautojen kanssa.

Historia
--------

### Uusi sarja perustetaan

Uusi DTM-sarja perustettiin korvaamaan aiemmat *Deutsche Tourenwagen Meisterschaft* (vanha DTM) ja ITC-sarja (*International Touring Car Championship*), jotka päättyivät vuonna 1996 korkeiden kustannuksien vuoksi.

Vuonna 1997 alettiin nostaa esiin ajatuksia DTM-sarjan henkiin herättämisestä. Suuret saksalaiset autotehtaat eivät kuitenkaan olleet päässeet yhteisymmärrykseen uuden sarjan luonteesta ja säännöistä. Opel tahtoi pitää kustannukset kurissa, Mercedes taas tahtoi suunnata painopistettä voimakkaaseen tekniseen kehitykseen, BMW tahtoi pelkästään Saksaan keskittyvän sarjan sijaan kansainvälisyyttä ja Audi olisi tahtonut markkinoida nelivetomalliaan. Alfa Romeo oli ajanut menestyksekkäästi sekä ITC-sarjaa että ETCC-sarjaa, mutta ei aikonut palata DTM-sarjaan. Zakspeed halusi sarjaan mukaan Volvon C70 mallilla, mutta sitä ei hyväksytty mukaan.

Uusi DTM-sarja päätettiin aloittaa vuonna 2000, kun Mercedes-Benz ja Opel allekirjoittivat sopimuksen, jonka perusteella sarjassa ajettaisiin autoilla, jotka perustuvat tuotantomalleihin. Suurin osa kauden kilpailuista ajettaisiin Saksan maaperällä, ja sarjan kustannukset pyrittäisiin pitämään kohtuullisella tasolla.

Koska kilpailuja kuitenkin ajettiin myös Saksan ulkopuolella, ei Saksan moottoriurheiluliitto antanut käyttää mestaruussarjan (Meisterschaft) nimeä, joten uudeksi nimeksi päätettiin antaa Deutsche Tourenwagen Masters.

Toisin kuin ITC:n ja vanhan DTM:n aikaan, jolloin tallit käyttivät pääasiassa sedan-mallisia autoja, uuden DTM:n aikaan tallit siirtyivät käyttämään 2-ovisia coupé-mallin autoja. Opel valitsikin autonsa pohjaksi uuden Astran ja Mercedes valitsi CLK malliin perustuvan CLK-GTR mallin. Audi ilmoittautui sarjaan mukaan TT-R autolla, vaikka auton mitat eivät sarjan sääntöihin täysin sopineet, eikä talli näin ollen saanut tehdastallin paikkaa, eikä se voinut kerätä pisteitä valmistajien mestaruussarjaan.

### Kaudet 2000–2003

Toukokuussa 2000, kun DTM kausi alkoi, kilpailu ajettiin legendaarisen Hockenheimring-radan lyhyellä versiolla. Monissa autoissa ei vielä ollut juurikaan sponsoreita. Kilpailut olivat Mercedeksen ja Opelin hallintaa, koska Audi TT-R:n aerodynamiikka ei ollut samalla tasolla kuin kilpailijoillaan. Vasta vuonna 2002 Audi sai autonsa toimimaan haluamallaan tavalla, ja tuloksena olikin kuljettajien mestaruus, jonka tallille ajoi Laurent Aïello.

### Kausi 2004 – Audi mukaan tehdastalliksi

Kaudelle 2004 Audi sai viimein tehdastallin statuksen, sen rakennettua sääntöjen mukaisen auton, joka perustui A4 malliin. Myös muut valmistajat siirtyivät käyttämään jälleen Sedan mallisia autoja. Opel otti käyttöönsä Vectra GTS malliin perustuvan mallin ja Mercedes-Benz valitse käyttöönsä C-sarjalaiseen perustuvan mallin.

### Kaudet 2005–2007

Opel ilmoitti kauden aikana vetäytyvänsä sarjasta vuoden 2005 lopussa, kun General Motors vähensi tukeaan tallille merkittävästi. Näin ollen kaudella 2006 sarjassa nähtiin vain Audin ja Mercedeksen autoja, joita molempia oli mukana 10 kappaletta. Sarjalla oli myös rahakas yhteistyösopimus ARD yhtiön kanssa, jossa oli ehtona että kaudella 2007 mukana olisi vähintään 3 tehdastallia. Huhuissa olikin Alfa Romeon paluu kaudeksi 2007. Huhut vahvistuivat lisää kun Alfa Romeo Sport yhtiön pääjohtaja Claudio Berro tavattiin Barcelonan varikolla kauden aikana. Kaikista huhuista huolimatta Alfa Romeo ei kuitenkaan osallistunut kaudelle, ja näin ollen myös kausi 2007 ajettiin 2 tehdastallin voimin.

### Kaudet 2008–2013

DTM:ssä jatkettiin edelleen vain kahden tehdastallin voimin, vaikka huhuja liikkui eri tehtaiden mukaan tulosta. Huhuissa mukana olivat muun muassa Citroen, Lancia, Renault ja Jaguar, mutta yksinään ei koskaan ilmoittautunut sarjaan mukaan. Kaudet 2008 ja 2009 olivatkin Audin dominointia, ja molemmilla kausilla mestaruuden vei nimiinsä Audilla ajanut Timo Scheider. Kaudella 2010 Mercedes oli puolestaan parempi, ja mestaruuden vei nimiinsä Paul di Resta.

Kausilla 2011 ja 2012 DTM myös järjesti Race of Champions -tyylisen tapahtuman Münchenin olympiastadionilla.

Kaudella 2012 saatiin sarjaan myös kolmas tehdastallin, kun BMW ilmoittautui sarjaan uudella BMW M3 DTM -mallilla. Kaudella nähtiin myös Audin uusi Audi A5 DTM -malli.

Kaudeksi 2013 Audi esitteli uuden Audi RS5 DTM -mallin ennen kauden alkua.

### 2014-2020

Ennen kautta 2014 BMW esitteli uuden BMW M4 DTM -auton, jolla talli ajaa kaudesta 2014 eteenpäin.

Kaudelle 2014 Super GT ja DTM-sarja yhtenäistivät sääntöjä "Class 1" -säännöillä pääasiassa aerodynaamikkaa ja koria koskien helpottamaan samoilla autoilla kilpailemista molemmissa sarjoissa. Myöhemmin sääntöjä muutettiin kattamaan standardoitu moottorinohjausyksikkö ja jousitus.

Mercedes siirtyi Formula E-sarjaan kaudeksi 2018–2019. Aston Martin liittyi sarjaan kaudelle 2019 yhteistyössä HWA-tallin kanssa, mutta poistui sarjasta yhden kauden jälkeen.

Kaudella 2020 sarjassa oli vain kaksi valmistajaa (Audi ja BMW) ja ennätysalhainen määrä autoja: vain 16 osallistujaa. Huhtikuussa 2020 Audi ilmoitti vetäytyvänsä sarjasta. Audin vetäytymisen myötä myös "Class 1" -luokittelu loppui.

Syyskuussa 2020 Audi ja BMW vetäytyivät DTM-sarjan omistajuudesta ja jättivät hallinnan sarjan pomon Gerhard Bergerin BMS-organisaatiolle. Samalla kerrottiin sarjan muuttumisesta valmistajien välisestä kilpailusta yksityistallien väliseksi GT-autojen kilpailuksi, jolle Audi ja BMW ilmoittivat tukensa.

### 2021–

Vuodelle 2021 sarja siirtyi FIA GT3 -sääntöihin, jonka myötä sarjaan tuli uusia valmistajia. Sarja käyttää omia Balance of Performance (BoP) -sääntöjä, jossa mukana on painolasti menestyksen mukaan. Kaudella seisovat lähdöt korvattiin lentävällä lähdöllä. Kilpailut ajetaan yhdellä kuljettajalla (55 minuuttia plus yksi kierros) ja viikonlopun aikana on kaksi kilpailua. Sarjan sääntöjä muutettiin sallimaan lukkiutumattomat jarrut ja luistonestojärjestelmä, jotka ovat mukana GT3-homologaation mukaisissa autoissa.

Tekniset säännöt
----------------

Vaikka DTM on virallisesti vakioautoluokan mukainen kilpasarja, ei sarjassa kilpailevilla autoilla ole juurikaan tekemistä normaalien katuautoversioidensa kanssa. DTM-autot ovatkin niin sanottuja silhuettiautoja, jossa kalusto vain näyttää alkuperäisiltä sarjavalmisteisilta esikuviltaan vain ulkoisesti.

### Autojen tekniset tiedot kaudella 2014

* **Alusta:** Hiilikuituvahvisteinen, turvakaarilla lujitettu kori, integroidulla polttoainesäiliöllä.
* **Vaihteisto:** Kaikki valmistajat käyttävät samaa, DTM:n hyväksymää kuusivaihteista vaihdelaatikkoa.
* **Paino:** Autojen pitää sääntöjen mukaan painaa 1120 kg (kuljettajan kanssa).
* **Polttoainesäiliö** Sääntöjen mukaan säiliön tilavuus saa olla enintään 120 litraa.
* **Mitat:** Autojen tulee olla 4650 mm pitkiä ilman takasiipeä ja 5010 takasiiven kanssa mitattuna. Leveyttä autoissa pitää olla 1950mm ja korkeutta 1150 mm.
* **Akseliväli:** Autojen akselivälin pitää olla 2750 mm.
* **Voimansiirto:** Kaikki sarjan autot ovat takavetoisia
* **Aerodynamiikka:** Kaikkien sarjan autojen on käytettävä yhtenevää takasiipeä, jota voidaan kallistaa 0-20 ° kulmaan. Kaikissa autoissa on myös standartisoidut etu- ja takadiffuusorit.
* **Jarrut:** AP Racingin valmistamat hiilikuituiset jarrut edessä ja takana.
* **Jousitus:** Sarjan autoissa on erillisjousitus edessä ja takana, säädettävillä jarrupaineilla.
* **Renkaat:** Sarjassa käytetään Hankookin valmistamia Hankook Ventus renkaita. Sarjan autoissa on 18-tuumaiset alumiinivanteet, joiden koko edessä on 300/680/R18 ja takana 320/710/R18.
* **Moottori:** Autojen moottorit ovat V8-moottoreita, jotka ovat 90-asteen kulmassa. Moottoreissa saa olla maksimissaan neljä venttiiliä jokaista sylinteriä kohden. Moottorin iskutilavuus on 4000 cm3. Tehoa DTM-moottori tuottaa n.500hv @ 7500 rpm. Vääntöä moottoreissa on n. 500Nm @ 9000 rpm. Moottorinohjausyksikkönä sarjassa käytetään Bosch Motronic MS 5.1-laitteita.
* **Turvalaitteet:** HANS-niskatuki, Sabeltin valmistamat 6-pisteen turvavyö.

Lähde:

### Autojen tekniset tiedot kaudella 2019

* **Alusta:** Hiilikuituvahvisteinen, turvakaarilla lujitettu kori, integroidulla polttoainesäiliöllä.
* **Vaihteisto:** Kaikki valmistajat käyttävät samaa, DTM:n hyväksymää Hewlandin kuusivaihteista vaihdelaatikkoa.
* **Paino:** Autojen pitää sääntöjen mukaan painaa 1065 kg (kuljettajan kanssa).
* **Polttoainesäiliö** Sääntöjen mukaan säiliön tilavuus saa olla enintään 120 litraa.
* **Mitat:** Autojen tulee olla 4650 mm pitkiä ilman takasiipeä ja 4958 mm takasiiven kanssa mitattuna. Leveyttä autoissa pitää olla 1950mm ja korkeutta 1150 mm.
* **Akseliväli:** Autojen akselivälin pitää olla 2750 mm.
* **Voimansiirto:** Kaikki sarjan autot ovat takavetoisia
* **Aerodynamiikka:** Kaikkien sarjan autojen on käytettävä yhtenevää takasiipeä, jota voidaan kallistaa 10-40 ° kulmaan. Kaikissa autoissa on myös standartisoidut etu- ja takadiffuusorit.
* **Jarrut:** AP Racingin valmistamat hiilikuituiset jarrut edessä ja takana.
* **Renkaat:** Sarjassa käytetään Hankookin valmistamia Hankook Ventus renkaita. Sarjan autoissa on 18-tuumaiset alumiinivanteet, joiden koko edessä on 300/680/R18 ja takana 320/710/R18.
* **Moottori:** Autojen moottorit ovat turboahdettuja 2,0-litraisia rivi-4-bensiinimoottoreita, joissa tehoa n. 620 hv.
* **Turvalaitteet:** HANS-niskatuki, Sabeltin valmistamat 6-pisteen turvavyö.

Lähde:

Pistelasku
----------

Sarjan pistelasku on vaihdellut vuosien varrella useaan otteeseen. Alla lista eri vuosien laskutavoista.

### Vuosi 2000

DTM ensimmäisellä kaudella, vuonna 2000, jokaisena viikonloppuna ajettiin 2 lähtöä ja pistelaskussa 10 parasta kuljettajaa molemmissa lähdöissä sai pisteitä seuraavasti:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sijoitus | **1** | **2** | **3** | **4** | **5** | **6** | **7** | **8** | **9** | **10** |
| Pisteet | 20 | 15 | 12 | 10 | 8 | 6 | 4 | 3 | 2 | 1 |

### Vuosi 2001

Vuonna 2001 DTM:ssä ajettiin sekä lyhyitä- että pitkiäkisoja, joista pisteet jaettiin seuraavasti.

| Lyhyt kisa |
| --- |
| Sijoitus | **1** | **2** | **3** |
| Pisteet | 3 | 2 | 1 |

| Pitkä kisa |
| --- |
| Sijoitus | **1** | **2** | **3** | **4** | **5** | **6** | **7** | **8** | **9** | **10** |
| Pisteet | 20 | 15 | 12 | 10 | 8 | 6 | 4 | 3 | 2 | 1 |

### Vuosi 2002

Vuonna 2002 DTM:ssä ajettiin edelleen sekä lyhyitä- että pitkiäkisoja, mutta vain pitkän kisan pisteet muutettiin.

| Lyhyt kisa |
| --- |
| Pisteet | **1** | **2** | **3** |
| Sijoitus | 3 | 2 | 1 |

| Pitkä kisa |
| --- |
| Sijoitus | **1** | **2** | **3** | **4** | **5** | **6** |
| Pisteet | 10 | 6 | 4 | 3 | 2 | 1 |

### Kaudet 2003–2011

Mika Häkkinen vuonna 2006.
Vuonna 2003 DTM:ssä ei ajettu enää kuin yksi kisa per kisaviikonloppu ja otettiin käyttöön pistejärjestelmä, jossa pisteitä sai 8 parasta kuljettajaa, entisen 6 sijaan. 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sijoitus | **1** | **2** | **3** | **4** | **5** | **6** | **7** | **8** |
| Pisteet | 10 | 8 | 6 | 5 | 4 | 3 | 2 | 1 |

### 2012–

Vuonna 2012 DTM:ssä otettiin käyttöön samanlainen pisteytysjärjestelmä, kuin muissa FIAn rata-autoilusarjoissa.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sijoitus | **1** | **2** | **3** | **4** | **5** | **6** | **7** | **8** | **9** | **10** |
| Pisteet | 25 | 18 | 15 | 12 | 10 | 8 | 6 | 4 | 2 | 1 |

DTM-autot ja valmistajat
------------------------

| Merkki | 2000–2003 | 2004–2005 | 2006 | 2007–2011 | 2012 | 2013 | 2014–2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- | --- | --- | --- |
| Aston Martin |  | Vantage Turbo |  |
|
| Audi | TT | A4 | A5 | RS5 | RS5 Turbo | R8 LMS GT3 |
| BMW |  | M3 | M4 | M4 Turbo | M6 GT3 | M4 GT3 |
| Ferrari |  | 488 GT3 Evo |
| Honda |  | NSX-GT |  |
| Lamborghini |  | Huracán GT3 Evo |
| Lexus |  | LC500 |  |
| McLaren |  | 720S GT3 |  |
| Mercedes-Benz | CLK | C-Klasse (W203) | C-Klasse (W204) | C-Coupe |  | Mercedes-AMG GT3 |
| Nissan |  | GT-R |  |
| Opel | Astra | Vectra |  |
| Porsche |  | 911 GT3 R |

Sarjan mestarit
---------------

| Kausi | Kuljettaja | Talli | Auto | Valmistajien mestari |
| --- | --- | --- | --- | --- |
| 2000 | Saksa Bernd Schneider | HWA Team | Mercedes-Benz | Mercedes-Benz |
| 2001 | Saksa Bernd Schneider | HWA Team | Mercedes-Benz | Mercedes-Benz |
| 2002 | Ranska Laurent Aïello | ABT Sportsline | Audi | Mercedes-Benz |
| 2003 | Saksa Bernd Schneider | HWA Team | Mercedes-Benz | Mercedes-Benz |
| 2004 | Ruotsi Mattias Ekström | ABT Sportsline | Audi | Audi |
| 2005 | Yhdistynyt kuningaskunta Gary Paffett | HWA Team | Mercedes-Benz | Mercedes-Benz |
| 2006 | Saksa Bernd Schneider | HWA Team | Mercedes-Benz | Mercedes-Benz |
| 2007 | Ruotsi Mattias Ekström | ABT Sportsline | Audi | Audi |
| 2008 | Saksa Timo Scheider | ABT Sportsline | Audi | Mercedes-Benz |
| 2009 | Saksa Timo Scheider | ABT Sportsline | Audi | Mercedes-Benz |
| 2010 | Yhdistynyt kuningaskunta Paul di Resta | Team RMG | Mercedes-Benz | Mercedes-Benz |
| 2011 | Saksa Martin Tomczyk | Phoenix Racing | Audi | Audi |
| 2012 | Kanada Bruno Spengler | Schnitzer Motorsport | BMW | BMW |
| 2013 | Saksa Mike Rockenfeller | Phoenix Racing | Audi | BMW |
| 2014 | Saksa Marco Wittmann | Team RMG | BMW | Audi |
| 2015 | Saksa Pascal Wehrlein | HWA Team | Mercedes-Benz | BMW |
| 2016 | Saksa Marco Wittmann | Team RMG | BMW | Audi |
| 2017 | Saksa René Rast | Team Rosberg | Audi | Audi |
| 2018 | Yhdistynyt kuningaskunta Gary Paffett | HWA Team | Mercedes-Benz | Mercedes-Benz |
| 2019 | Saksa René Rast | Team Rosberg | Audi | Audi |
| 2020 | Saksa René Rast | Team Rosberg | Audi | Audi |
| 2021 | Saksa Maximilian Götz | Team HRT | Mercedes-Benz | Mercedes-Benz |
| 2022 | Etelä-Afrikka Sheldon van der Linde | Schubert Motorsport | BMW | Audi |
| 2023 | Itävalta Thomas Preining | Manthey EMA | Porsche | Porsche |

Televisiointi
-------------

Suomessa DTM -sarjan kilpailut näytettiin Canal+ -kanavalla Matti Kyllösen selostamana vuosina 2005–2006 sekä Urheilukanavalla Erkki Vanhasen selostamana vuonna 2007.

Lähteet
-------

1. ↑  "DTM Will Switch to GT3-Spec Cars in 2021", Perkins, Chris, *Road and Track*, 6.11.2020. Haettu 20.6.2021.
2. ↑  DTM-Präsentation in Wiesbaden (Arkistoitu – Internet Archive). Viitattu 30.8.2014 (saksaksi)
3. ↑  Audi Audi RS5 DTM Racecar Revealed at Geneva esittely Viitattu 30.8.2014 (englanniksi)
4. ↑  BMW to run M4 DTM in 2014,. esittely Viitattu 30.8.2014 (englanniksi)
5. ↑  DTM and Super GT create Class One *motorsport.com*.  30.9.2014. Viitattu 11.4.2023. (englanniksi)
6. ↑  What’s New In Super GT This Season? *dailysportscar.com*.  13.7.2020. Viitattu 11.4.2023. (englanniksi)
7. ↑  Mersu luopuu vakioautosarjasta ja siirtyy sähköformuloihin Kauppalehti. Viitattu 25.7.2017.
8. ↑  Daniel Herrero: Aston Martin joining DTM in 2019 *speedcafe.com*.  12.10.2018. Viitattu 11.5.2023. (englanniksi)
9. ↑  Marijan Malcevic: Aston Martin Withdraws from DTM *snaplap.net*.  25.1.2020. Viitattu 11.5.2023. (englanniksi)
10. 1 2 3  Rachit Thukral: Berger targeting 20 cars, five manufacturers in DTM 2021 *motorsport.com*.  22.12.2020. Viitattu 16.1.2023. (englanniksi)
11. ↑  Audi in shock withdrawal from DTM *racetechmag.com*.  27.4.2020. Viitattu 16.1.2023. (englanniksi)
12. ↑  John Dagys: Audi, BMW Commit to GT-Based DTM Future *sportscar365.com*.  19.9.2020. Viitattu 16.1.2023. (englanniksi)
13. ↑  Rachit Thukral: DTM to use spec GT3 cars for new era in 2021 *motorsport.com*.  6.11.2020. Viitattu 16.1.2023. (englanniksi)
14. ↑  John Dagys: Standing Starts Abandoned; Driver Aids Retained for GT3 Era *sportscar365.com*.  26.10.2020. Viitattu 16.1.2023. (englanniksi)
15. ↑  Technical Regulations (DTM-autojen tekniset tiedot) Arkisto Viitattu 20.3.2019. (englanniksi)
16. ↑  Technical Regulations (DTM-autojen tekniset tiedot) Viitattu 20.3.2019. (englanniksi)
17. ↑  Canal+ kalastaa Formulakatsojia Häkkisen ja Kyllösen voimin *web.archive.org*.  Arkistoitu 5.7.2017. Viitattu 5.7.2017.
18. ↑  Urheilukanava televisioi DTM-kisat *web.archive.org*.  Arkistoitu 5.7.2017. Viitattu 5.7.2017.

Aiheesta muualla
----------------

* Kuvia tai muita tiedostoja aiheesta **DTM** Wikimedia Commonsissa

* DTM:n virallinen sivu

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Deutsche Tourenwagen Masters